2019. gada 15. janvārī Noteikumi Nr. 14

Rīgā (prot. Nr. 2 1. §)

**Grozījumi Ministru kabineta 2016. gada 9. februāra noteikumos Nr. 95 "Kārtība, kādā tiek vērtēti darbības rezultāti un finanšu rādītāji kapitālsabiedrībai, kurā valstij ir izšķirošā ietekme"**

Izdoti saskaņā ar

Publiskas personas kapitāla daļu un kapitālsabiedrību pārvaldības likuma

27. panta septīto daļu

Izdarīt Ministru kabineta 2016. gada 9. februāra noteikumos Nr. 95 "Kārtība, kādā tiek vērtēti darbības rezultāti un finanšu rādītāji kapitālsabiedrībai, kurā valstij ir izšķirošā ietekme" (Latvijas Vēstnesis, 2016, 29. nr.) šādus grozījumus:

1. Izteikt 2.1. un 2.2. apakšpunktu šādā redakcijā:

"2.1. par kapitālsabiedrības vidēja termiņa darbības stratēģijā (turpmāk – stratēģija) kapitāla daļu turētāja vai padomes (ja tāda izveidota) apstiprināto nefinanšu mērķu izpildi. Ja pārskata gadam nav apstiprināta stratēģija, tad pārskatā ietver informāciju par citos kapitālsabiedrības iekšējos plānošanas dokumentos pārskata gadam noteiktajiem nefinanšu mērķiem, kurus ir apstiprinājis kapitāla daļu turētājs vai padome (ja tāda izveidota);

2.2. par kapitālsabiedrības stratēģijā kapitāla daļu turētāja vai padomes (ja tāda izveidota) apstiprināto finanšu mērķu izpildi. Ja pārskata gadam nav apstiprināta stratēģija, tad pārskatā ietver informāciju par citos kapitālsa­biedrības iekšējos plānošanas dokumentos pārskata gadam noteiktajiem finanšu mērķiem, kurus ir apstiprinājis kapitāla daļu turētājs vai padome (ja tāda izveidota);".

2. Izteikt 2.3.2. apakšpunktu šādā redakcijā:

"2.3.2. peļņa vai zaudējumi, *euro*;".

3. Svītrot 2.3.3., 2.3.5. un 2.3.8. apakšpunktu.

4. Izteikt 2.3.11., 2.3.12. un 2.3.13. apakšpunktu šādā redakcijā:

"2.3.11. pamatdarbības neto naudas plūsma, *euro*;

2.3.12. investīciju plāna izpilde, *euro*;

2.3.13. valsts budžetā iemaksātās dividendes pārskata periodā, *euro*;".

5. Svītrot 2.3.14. un 2.3.15. apakšpunktu.

6. Papildināt 2.3.16. apakšpunktu aiz vārdiem "valsts" ar vārdiem "un pašvaldību".

7. Izteikt 2.3.17. apakšpunktu šādā redakcijā:

"2.3.17. ar Ministru kabineta lēmumu atstātās peļņas daļas izlietojums, *euro*;".

8. Papildināt noteikumus ar 2.3.18. apakšpunktu šādā redakcijā:

"2.3.18. citi attiecīgās kapitālsabiedrības vidēja termiņa darbības stratēģijā minētie finanšu rādītāji;".

9. Izteikt 9.1. un 9.2. apakšpunktu šādā redakcijā:

"9.1. ļoti labi – ja kapitālsabiedrība pilnībā sasniegusi vai pārsniegusi visus plānotos finanšu mērķu un nefinanšu mērķu rezultatīvos rādītājus. Finanšu mērķu un nefinanšu mērķu izpilde var tikt novērtēta ar vērtējumu "ļoti labi" arī gadījumā, ja atsevišķu mērķu rezultatīvajos rādītājos ir nebūtiskas novirzes un tās izriet no publiskas personas augstākās lēmējinstitūcijas lēmumiem vai normatīvajiem aktiem, vai ārkārtējiem, iepriekš neparedzamiem, tai skaitā *force majeure*, apstākļiem;

9.2. labi – ja kapitālsabiedrība nav sasniegusi atsevišķus plānotos finanšu mērķu un nefinanšu mērķu rezultatīvos rādītājus, bet novirzes to izpildē nav būtiskas vai tās ir būtiskas, bet nerada būtiskus riskus kapitālsabiedrības finanšu stabilitātei un ilgtspējīgai attīstībai un tās izriet no publiskas personas augstākās lēmējinstitūcijas lēmumiem vai normatīvajiem aktiem, vai ārkārtējiem, iepriekš neparedzamiem, tai skaitā *force majeure*, apstākļiem;".

10. Papildināt noteikumus ar 10.1 punktu šādā redakcijā:

"10.1 Koordinācijas institūcija var atteikties sniegt vērtējumu, ja saskaņā ar šo noteikumu 6. punktu iesniegtā informācija ir neprecīza vai nepietiekama kapitālsabiedrības darbības novērtēšanai. Par to rakstveidā 10 darbadienu laikā informē kapitāla daļu turētājuun norāda, kāda informācija ir precizējama vai papildināma, lai atzinums tiktu sniegts.Šādā gadījumā kapitāla daļu turētājs iesniedz pārskatu atkārtoti."

11. Izteikt 11. punktu šādā redakcijā:

"11. Ja kapitālsabiedrības darbība pārskata gadā ir novērtēta kā neapmierinoša, kā arī, izvērtējot šo noteikumu 4. punktā minēto skaidrojumu, tā nav pamatota ar apstākļiem, kas izriet no publiskas personas augstākās lēmējinstitūcijas lēmumiem vai normatīvajiem aktiem, vai ārkārtējiem, iepriekš neparedzamiem, tai skaitā *force majeure*, apstākļiem, un tādēļ rodas aizdomas par pārkāpumiem vai neefektīvu vai nelietderīgu kapitālsabiedrības saimniecisko darbību, koordinācijas institūcija atzinumā iekļauj ierosinājumu kapitāla daļu turētājam veikt kapitālsabiedrībā auditu."

12. Aizstāt 12. punktā vārdu "piecu" ar skaitli "10".

13. Izteikt pielikumu šādā redakcijā:

"Pielikums
Ministru kabineta
2016. gada 9. februāra

noteikumiem Nr. 95

**Veidlapas paraugs informācijas sniegšanai par kapitālsabiedrības darbības rezultātiem**

|  |  |
| --- | --- |
| Kapitālsabiedrības nosaukums |  |
| Pārskata gads |  |

|  |
| --- |
| **Nefinanšu mērķi** |
| Mērķis | Fakts iepriek­šējā gadā (n-1) | Plānotais pārskata gadā (n) | Fakts pārskata gadā (n) | Novirze no plānotā | Novirze no plānotā, % | Valdes skaidrojums par novirzēm |
| Stratēģijā minētais nefinanšu mērķis Nr. 1 |  |  |  |  |  |   |
| Stratēģijā minētais nefinanšu mērķis Nr. 2 |   |   |   |  |  |   |
| ... |   |   |   |  |  |   |

|  |
| --- |
| **Finanšu mērķi** |
| Mērķis | Fakts iepriek­šējā gadā (n-1) | Plānotais pārskata gadā (n) | Fakts pārskata gadā (n) | Novirze no plānotā | Novirze no plānotā, % | Valdes skaidrojums par novirzēm |
| Stratēģijā minētais finanšu mērķis Nr. 1 |   |   |   |  |  |   |
| Stratēģijā minētais finanšu mērķis Nr. 2 |   |   |   |  |  |   |
| ... |   |   |   |  |  |   |
|  |
| **Finanšu rādītāji** |
| Rādītāji | Fakts iepriek­šējā gadā (n-1) | Plānotais pārskata gadā (n) | Fakts pārskata gadā (n) | Novirze no plānotā | Novirze no plānotā, % | Valdes skaidrojums par novirzēm |
| Neto apgrozījums, *euro* |   |   |   |  |  |   |
| Peļņa vai zaudējumi, *euro* |   |   |   |  |  |   |
| Peļņa pirms procentu maksājumiem, nodokļiem, nolietojuma un amortizācijas atskaitījumiem (EBITDA), *euro* |   |   |   |  |  |   |
| Pašu kapitāls, *euro* |   |   |   |  |  |   |
| Pašu kapitāla atdeve (ROE), % |   |   |   |  |  |   |
| Kopējais likviditātes rādītājs |   |   |   |  |  |   |
| Saistības pret pašu kapitālu, % |   |   |   |  |  |   |
| Pamatdarbības neto naudas plūsma, *euro* |   |   |   |  |  |   |
| Investīciju plāna izpilde, *euro* |   |   |   |  |  |   |
| Valsts budžetā iemaksātās divi­dendes pārskata periodā,*euro* |   |   |   |  |  |   |
| No valsts un pašvaldību budžeta tieši vai netieši saņemtais finansējums (dotācijas, maksa par pakalpojumiem un citi finanšu līdzekļi) kopā, *euro* |  |  |  |  |  |  |
| No valsts un pašvaldību budžeta tieši vai netieši saņemtā finansējuma izlietojums (dotācijas, maksa par pakalpojumiem un citi finanšu līdzekļi) kopā, *euro* |  |  |  |  |  |   |
| valsts budžeta finansējums, mērķis Nr. 1, *euro* |   |   |   |  |  |   |
| valsts budžeta finansējums, mērķis Nr. 2, *euro* |   |   |   |  |  |   |
| ... |  |  |  |  |  |  |
| pašvaldības budžeta finansējums, mērķis Nr. 1, *euro* |   |   |   |  |  |   |
| pašvaldības budžeta finansējums, mērķis Nr. 2, *euro* |   |   |   |  |  |   |
| *...* |  |  |  |  |  |  |
| Citi kapitālsabiedrības vidēja termiņa darbības stratēģijā minētie finanšu rādītāji |   |   |   |  |  |   |
| Ar Ministru kabineta lēmumu atstātās peļņas daļas izlietojums kopā, *euro*  |  |  |  |  |  |  |
| Mērķis Nr. 1, *euro* |  |  |  |  |  |  |
| Mērķis Nr. 2, *euro* |  |  |  |  |  |  |
| *...* |  |  |  |  |  |  |

|  |  |  |
| --- | --- | --- |
| Sagatavotājs |  |  |
|  | (vārds, uzvārds) |  |
| Tālrunis |  |  |
| E-pasts |  |  |
| Sagatavošanas datums |  | ". |

Ministru prezidents Māris Kučinskis

Finanšu ministre Dana Reizniece-Ozola